REC Solar

REC Solar ASA er et norsk selskap som leverer solcellepaneler og -installasjoner. Selskapet ble opprettet i 2013 da daværende Renewable Energy Corporation (REC) ble delt i to selskaper: REC Silicon og REC Solar.recgroup.com: Company history , besøkt 04.11.2014

Hovedkontoret ligger i Oslo, men produksjonen av silikonbaserte solcellepaneler foregår i Tuas View i Singapore, hvor selskapet har 1500 ansatte.recgroup.com: Singapore plant , besøkt 04.11.2014 I 2012 produserte REC solcellepaneler med en samlet effekt på 722 MW.

24. november 2014 ble det kjent at selskapet blir solgt til Bluestar Elkem for 4,3 milliarder kroner, og salget ble godkjent 16. januar 2015 av en ekstraordinær generalforsamling.

10. oktober 2021 ble selskapet kjøpt av Indiske Reliance Industries Ltd, og ble da omtalt som den største europeiske merkevaren innen solceller. 

19. august 2022 meldte REC Solar Norway at alle ansatte ville bli permittert fra 3. september som følge av høye strømpriser i Sør-Norge. Det gjaldt 250 ansatte på Herøya og 169 ansatte i Kristiansand.  Bedriften gikk i dialog med myndighetene og sa at de ville starte opp igjen driften dersom de fikk strømstøtte.  

22. november 2023 vedtok styret i REC Solar at virksomheten i Norge skal legges ned. «Vedtaket kommer som en følge av vesentlig overproduksjon av høybrent silisium til solceller på verdensbasis, med tilhørende dramatisk prisfall på RECs norskproduserte produkter» var begrunnelsen i pressemeldingen ifølge Telemarksavisa. RECs eksisterende produksjon i Singapore blir ikke påvirket av nedleggelsen i Norge.

 Referanser 

 Eksterne lenker 



Kategori:Renewable Energy Corporation
Kategori:Selskaper etablert i 2013